Διαταραχή μετατροπής

Η διαταραχή μετατροπής (ιστορικός όρος: Υστερία )είναι μια ψυχική διαταραχή στην οποία οι ασθενείς παρουσιάζονται με συμπτώματα που υποδεικνύουν κάποια νευρολογική ή άλλη γενική ιατρική κατάσταση όπως μούδιασμα, ζαλάδα, παράλυση κ.ά, χωρίς όμως να μπορεί να δοθεί από κάποιον ιατρό κάποια νευρολογική εξήγηση στο πρόβλημα τους.

 Η διαταραχή μετατροπής προσδιορίζεται με τους εξής τρόπους: Ένα ή και περισσότερα συμπτώματα πρέπει να υπάρχουν που να υποδεικνύουν κάποια νευρολογική ή άλλη γενική ιατρική κατάσταση. Τα συμπτώματα δεν πρέπει να είναι προσποιητά, ο ασθενής πρέπει να νοιώθει πραγματικά αυτά που ισχυρίζεται. Τα συμπτώματα, μετά από ιατρικό έλεγχο, θα πρέπει να παραμένουν ανεξήγητα και χωρίς καμία ένδειξη κάποιας συγκεκριμένης νευρολογικής ή γενικής ιατρικής κατάστασης. Τα συμπτώματα δεν πρέπει να περιορίζονται σε πόνο ή σεξουαλική ανικανότητα, δεν πρέπει να συμβαίνουν κατά τη διάρκεια μιας σωματόμορφης διαταραχής και δεν πρέπει να εξηγούνται από άλλες ψυχιατρικές καταστάσεις. Η διαταραχή μετατροπής μπορεί να παρουσιαστεί με τους εξής τρόπους: Αδυναμία ή παράλυση ενός άκρου ή ολόκληρου του σώματος Προβλήματα ακοής ή όρασης Απώλεια ή διαταραχή της αίσθησης Απώλεια ή διαταραχή της ομιλίας Ψυχογενείς κρίσεις (παρόμοιες με κρίσεις επιληψίας αλλά χωρίς να σχετίζονται με την επιληψία) Δυστονία Τρέμουλο και άλλες διαταραχές κίνησης Προβλήματα στον βηματισμό και την ισορροπία Ψευδαισθήσεις Σπασμοί σε διάφορα σημεία του σώματος Μερική απώλεια μνήμης (κυρίως κατα την διάρκεια του επεισοδίου ή λίγο μετά το τέλος της κρίσης) Ηχητικές παραισθήσεις (άκουσμα φωνών κλπ.) παρόμοιες με σχιζοφρενικά επεισόδια. Επιθετικότητα (σε σπανιότερες περιπτώσεις). Η διάγνωση μπορεί να γίνει μόνο από κάποιον ψυχίατρο. Για να δοθεί η διάγνωση θα πρέπει πρώτα να έχουν αποκλειστεί όλες οι ιατρικές και νευρολογικές ασθένειες και παθήσεις που μπορεί να εμφανίζουν τα συμπτώματα που παρουσιάζει ο ασθενής. Οι πληροφορίες σχετικά με τη διάδοση της διαταραχής μετατροπής είναι περιορισμένες, ωστόσο τα ανεξήγητα νευρολογικά συμπτώματα που παρατηρούνται από τους ιατρούς αγγίζουν το 60% των περιπτώσεων, αυτό κάνει την διαταραχή μετατροπής συχνότερη από τις περισσότερες νευρολογικές παθήσεις. Συχνά λέγεται ότι η εξάπλωση της διαταραχής είναι ισχυρότερη στην ανατολή λόγω ορισμένων πολιτισμικών και ιατρικών καταστάσεων, αλλά και πάλι οι πληροφορίες είναι περιορισμένες. Στην Τουρκία η εξάπλωση της διαταραχής ανέρχεται στο 5.6%. Η διαταραχή φαίνεται να επηρεάζει περισσότερο τις γυναίκες, αλλά τα τελευταία χρόνια έχουν αυξηθεί οι περιπτώσεις ανδρών που εμφανίζουν αυτή τη διαταραχή. Η διαταραχή μετατροπής μπορεί να εμφανιστεί σε οποιαδήποτε ηλικία, αν και είναι σπάνια σε άτομα κάτω των 10 ετών και στους ηλικιωμένους. Έρευνες έχουν δείξει ότι η διαταραχή εμφανίζεται συχνότερα στην ηλικία των 30. Η θεραπεία μπορεί να περιλαμβάνει τα ακόλουθα: Εξήγηση. Ο ιατρός θα εξηγήσει στον ασθενή του πως η ασθένεια είναι κοινή και ότι μπορεί να θεραπευτεί, θα δώσει στον ασθενή του να καταλάβει πως δεν είναι "τρελός". Συνήθως ο ασθενής θα παρακολουθείται νευρολογικά έτσι ώστε να είναι σίγουρο πως η ασθένεια έχει διαγνωσθεί σωστά. Ψυχοθεραπεία όταν είναι αναγκαία. Θεραπεία άγχους και κατάθλιψης όταν και αν αυτά εμφανιστούν. Δεν υπάρχει συγκεκριμένη θεραπεία που να θεραπεύει απευθείας την διαταραχή μετατροπής,ωστόσο δεν θεωρείται ακατόρθωτη η εύρεση μιας θεραπείας στο προσεχές μέλλον. (Ελληνικά) ΣΩΜΑΤΟΜΟΡΦΕΣ ΔΙΑΤΑΡΑΧΕΣ Αρχειοθετήθηκε 2008-01-16 στο Wayback Machine.(Αγγλικά) Mental Health Matters: Conversion Disorder Psych Forums: Conversion Disorder Forum Web based journal for patients Centralized site on Psychogenic Nonepileptic Seizures American Journal of Psychiatry - Conversion Disorder